**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. december 7 - én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Kolonics Szilvia

 Tóth Péter

 képviselők

**Távol van**: Tima Zoltán Ferenc képviselők

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**67/2022.(XII.7.) önkormányzati határozat**

Nagyacsád Község Önkormányzatának képviselő-testülete 2022. december 7-i ülésének napirendjét az alábbiak szerint határozza meg:

1. 2023/2024. tanév általános iskolai körzethatárok tervezetének jóváhagyása

Előadó: polgármester

1. 2023 évi belső ellenőrzési terv tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)2023/2024. tanév általános iskolai körzethatárok tervezetének jóváhagyása**

**Előadó: polgármester**

Szalóky Nándor polgármester elmondja, hogy megküldték a 2023/2024. tanév általános iskolai körzethatárok tervezetét. A kijelölt iskola továbbra is Varga Gyula Református Óvoda és Általános Iskola.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**68/2022. (XII.7.) önkormányzati határozat**

Nagyacsád Község Önkormányzat Képviselő-testülete úgy döntött, hogy változtatás nélkül elfogadja a 2023/2024. tanévre vonatkozó általános iskolai felvételi körzethatár tervezetét.

Határidő: Azonnal

Felelős: Polgármester

**2)2023 évi belső ellenőrzési terv tárgyalása**

**Előadó: polgármester**

Szalóky Nándor polgármester elmondja, hogy a Pápakörnyéki Önkormányzatok Feladatellátó Társulása megküldte a 2023. évi belsőellenőrzési tervét. Ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**69/2022. (XII.7.) önkormányzati határozat**

Nagyacsád Község Önkormányzatának Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Társulása 2023. évi belsőellenőrzési tervét.

Határidő: Azonnal

Felelős: Polgármester

**3)Vegyes ügyek**

**Előadó: polgármester**

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. december 7-i nyilvános ülést 18 óra 39 perckor berekeszti.

K.m.f.

Szalóky Nándor Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző